Visit Site
Recommended byColombia
‘టీవీ 9 జాఫర్ ఏంటి!! బిగ్ బాస్ హౌస్‌లో ఈ జైలు జీవితం ఏంటి? బహుషా ఎవరెవర్నో ఏడిపించి ఉంటాడు. వారందరి శాపం తగిలి ఇలా బిగ్ బాస్ హౌస్‌లోకి వచ్చిపడ్డాడు’ అని మెగాస్టార్ చిరంజీవి ఫైనల్ ఎపిసోడ్‌లో వేసిన పంచ్‌లో గట్టిగా తగిలినట్టు ఉన్నాయి.
బిగ్ బాస్ కంటెస్టెంట్ హౌస్‌లోకి వచ్చాడు.. రెండు వారాలపాటు బిగ్ బాస్ గేమ్ ఆడాడు.. జాఫర్‌లో ఈ యాంగిల్ కూడా ఉందా? అనేట్టుగా ఆయనలోకి కొత్త యాంగిల్‌ని చూపించాడు. బాబా భాస్కర్‌తో కలిసి స్టెప్పులు, యోగాసనాలు, కామెడీ అబ్బో ఒక్కటేమిటి బిగ్ బాస్ హౌస్‌లో జాఫర్ విన్యాసాలు అన్నీ ఇన్నీ కావు.
అంతెందుకు గత ఆదివారం నాడు జరిగిన ఫైనల్ ఎపిసోడ్ కూడా హాజరై.. హౌస్‌లో డాన్స్‌లతో రచ్చ రచ్చ చేసి మెలికలు తిరిగిపోయారు. బాబా భాస్కర్‌ని భరతనాట్యం చేయమని అడిగితే.. ముందు నువ్ ఆ మాట సరిగా పలుకు తరువాత డాన్స్ చేస్తా అని పగిలిపోయే పంచ్‌ను కూడా వేయించుకున్నాడు.
తీరా.. బిగ్ బాస్ అయిపోయింది, విజేతను ప్రకటించేశారు. ఇప్పుడేమో ఈ బిగ్ బాస్ షో వేస్ట్.. దీనివల్ల సమాజానికి ఏమైనా ఉపయోగం ఉందా? అంటూ కొత్త పల్లవి అందుకున్నారు. ఈ మధ్య తొమ్మిది అంకె (టీవీ 9) వదిలేసి ఐదు అంకెను (టీవీ 5) పట్టుకున్న జాఫర్ బిగ్ బాస్ షో పై షాకింగ్ కామెంట్స్ చేశారు.
ఆయన మాట్లాడుతూ.. ‘బిగ్ బాస్ షో ఎలా జరిగింది. మీ అనుభవం ఏంటి? కంటెస్టెంట్స్ ఎలా ఆడారు? లాంటి ప్రశ్నలకు నా దగ్గర ఉన్న ఒకే ఒక్క జవాబు. దీనిపై ఇంత చర్చ జరగాల్సిన అవసరం ఉందా? దీని వల్ల సమాజానికి ఏమైనా ఉందా? ఇది గొప్ప షో కూడా కాదు. ఇదొక బిజినెస్ గేమ్.. కార్పొరేట్ టీఆర్పీ రేటింగ్ గేమ్. దీని వల్ల నిర్వాహకులకు లాభం. అందులో పాల్గొన్న నా లాంటి వాళ్లకు లాభం. నేనైతే ఈ షోకి ఎందుకు వెళ్లానంటే పాపులారిటీ కోసమే. పాపులారిటీ పెరిగితే మనం చేసే డిబేట్‌లు ఎక్కువ మందికి రీచ్ అవుతుందనే స్వార్ధంతోనే వెళ్లా. కాని ఈ షో వల్ల సొసైటీకి ఎలాంటి లాభం లేదు.
ఈ షో హిట్ అయ్యిందా లేదా అంటే టీఆర్పీ పరంగా మూడో సీజన్‌కు గత రెండు సీజన్‌లకంటే ఎక్కువ రేటింగ్ వచ్చిందట. వాళ్లకు ప్రామాణికం రేటింగ్ కాబట్టి తెలుగు బిగ్ బాస్ సీజన్ 3 నిర్వాహకులు అధికారికంగా తెలియజేశారు. కంటెస్టెంట్స్ పేరుతో ఆర్మీలు ఏంటో నాకు అర్ధం కావడం లేదు. ప్రజా సమస్యలపై పోరాడితే బాగుండేది. ఇటువంటి షోలకు ఆర్మీలు అవసరమా? కంటెస్టెంట్స్ ఆడే ఆటకంటే వాళ్లను సపోర్ట్‌ చేస్తూ బయట ఆడే వాళ్ల ఆటే ప్రమాదకరంగా అనిపించింది’ అంటూ షాకింగ్ కామెంట్స్ చేశారు జాఫర్.
నిజంగా జాఫర్ మాట్లాడింది అక్షరాలా నూటికి నూరు శాతం కరస్టే. అయితే ఆ పనికిమాలిన షోకి ఇలాంటి పనికి వచ్చే విషయాలపై పోరాడుతున్నట్టుగా చెప్పుకునే జాఫర్ ఎందుకు వెళ్లినట్టు? పోనీ వెళ్తే వెళ్లారు.. అక్కడైనా ఈ షో వల్ల ఏం ఉపయోగం అని నాగార్జునని నిలదీస్తే పోయేదిగా. పోని ఎలిమినేషన్ తరువాత అయినా నోరు పెగల్లేదు. ఆట అంతా అయిపోయిన తరువాత చివర్లో ఈ చిటపటలు దేనికో.
అంతా బాగానే ఉంది కాని.. జాఫర్ గారూ!! మరి బిగ్ బాస్ ముగిసిన తరువాత మీరు బాబా భాస్కర్, ఆమె భార్యతో పనికిమాలిన షో గురించి డిస్కషన్ పెట్టింది ఎందుకు? అంటే జాఫర్ చేస్తే అది సమాజాన్ని ఉద్దరించడం కోసం.. మిగతా వాళ్లు డిస్కషన్స్ చేస్తే సమాజాన్ని నాశనం చేయడం కోసమా? బాగుంది జాఫర్ గారూ.. మీ వాదన చూస్తుంటే గురువింద గింజ గుర్తొస్తుంది. అయినా జనానికి ఏది పనికొస్తుందో లేదో మనం చెప్పాలా? ఒకసారి మీ వీడియో కింద ఉన్న కామెంట్స్ చూస్తే మీకే అర్ధమైపోతుంది.
X
ఏదైతే వేస్ట్ షో అంటున్నారో.. ఆ వేస్ట్ షో‌కి సంబంధించి టాప్ 3 కంటెస్టెంట్‌ బాబాతో జాఫర్ చేసిన లేటెస్ట్ ఇంటర్వ్యూ
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.